# Adore

### Fra Wikipedia, den frie encyklopædi

Adore

Kunstner | Smashing Pumpkins
Type | Studiealbum
Spor / Numre | 16
Genre | Alternativ rock
Længde | 72:51
Udgivet | 1. juni 1998
Producer | Billy Corgan & Brad Wood
Udgiver | Virgin Records

Kronologi

Mellon Collie and the Infinite Sadness (1995) | Adore (1998) | Machina/the Machines of God (2000)

Adore er det fjerde album fra Smashing Pumpkins og blev udgivet 1. juni 1998 – få dage efter bandet havde holdt koncert for cirka 30.000 mennesker i Tivoli. Albummet er udgivet på Virgin Records.

Der kom to singler fra Adore: "Ava Adore" (maj 1998) og "Perfect" (september 1998). "Crestfallen" skulle have været den tredje single, men det blev droppet sidenhen. Sangen blev dog spillet ved VH1 Fashion Awards i oktober 1998.

Selvom pladesalget (1,1 million solgte eksemplarer i USA) faldt drastisk, og Adore blev opfattet som en delvis kommerciel fiasko, er man med tiden begyndt at betragte albummet som det tredje mesterværk fra Smashing Pumpkins (sammen med Siamese Dream og Mellon Collie and the Infinite Sadness).

## [redigér] Skæringsliste

1. To Sheila
2. Ava Adore
3. Perfect
4. Daphne Descends
5. Once Upon a Time
6. Tear
7. Crestfallen
8. Appels + Oranjes
9. Pug
10. The Tale of Dusty and Pistol Pete
11. Annie-Dog
12. Shame
13. Behold! the Night Mare
14. For Martha
15. Blank Page
16. 17

## [redigér] Information

Alle sangene på albummet er skrevet af Billy Corgan.

Sangene er typisk skrevet i perioden 1996 og 1997, hvor Corgans mor Martha Corgan blev ramt af kræft, og døde nogle måneder senere. Det var også deromkring Corgan blev skilt fra sin kone, og hans bedste ven, bandets trommeslager Jimmy Chamberlin, blev smidt ud af bandet, pga. en episode med stoffer. Det forklarer hovedsageligt, hvorfor pladen er så meget mere mørk og trist end tidligere Pumpkinsplader (der jo i forvejen ikke har været de mest positive).

Crestfallen, Tear og Blank Page handler antageligt om tabet af en elsket, højst sandsynligt en kæreste eller tæt ven. Shame, The Tale of Dusty and Pistol Pete og For Martha handler om død, og de konsekvenser det nu engang medfølger. Sidstnævnte er naturligvis en hyldest til Corgans mor, mens det senere er kommet frem, at Shame er skrevet om INXS-forsangeren Michael Hutchence, der døde i november 1997. Bono fra U2 skrev nogle år senere sangen Stuck in a Moment om selvsamme forsanger.

Appels + Oranjes (Apples and Oranges) blev stavet forkert med vilje, da David Bowie i forvejen havde en sang af det navn. Det er dog ikke første gang, at Billy Corgan staver titlerne anderledes/forkert. Mellon Collie (Melancholy), Galapogos (Galapagos), Mayonaise (Mayonnaise) og Siva (Shiva) er blot nogle af eksemplerne på dette.

Adore er det eneste Pumpkinsalbum, hvor alle fire originale medlemmer ikke medvirker. Jimmy Chamberlin er således den eneste græskar, der ikke er med på pladen. Nogle kritikere beklagede sig over, at bandet benyttede drum machine, men det er ukorrekt. Matt Walker, der havde turnérede med bandet efter Chamberlins farvel, spiller trommer på de fleste af sangene. Joey Waronker og Matt Cameron har ligeledes kontribueret til pladen. Den eneste sang, der er drum machine på, er Shame, og det er tydeligt, at bandet ikke var i stand at genindspille end bedre version end den, der kom med.

## [redigér] 17

"17" er et kort instrumental track, der indeholder melodien fra en Adore-outtake "Blissed and Gone". På indersiden af albumcoveret finder man et lille digt tilknyttet "17":

> 17 seconds of compassion
> 17 seconds of peace
> 17 seconds to remember love is the energy behind which all is created
> 17 seconds to remember all that is good
> 17 seconds to forget all your hurt and pain
> 17 seconds of faith
> 17 seconds to trust you again
> 17 seconds of radiance
> 17 seconds to send a prayer up
> 17 seconds is all that you need

Hentet fra "http://da.wikipedia.org../../../a/d/o/Adore.html"

Kategorier: Album fra 1998 | Alternative-album | Smashing Pumpkins-album

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- English
- Español
- Français
- Galego
- Italiano
- Svenska